**Acta de la Reunió de l’Assemblea General del CLÚSTER NÀUTIC CATALÀ by ADIN**

**mantinguda el 20 de MARÇ de 2023**

S'obre la sessió a les 12,30 h. de manera presencial a la Sala de Reunions d’ESCURA i de manera “telemàtica” a la Sala de Reunions Virtual <https://meet.jit.si/Assemblea_ADIN> .

El Sr. Núñez, president, dona la benvinguda als presents, i comença agraint la participació presencial i telemàtica, informant als presents de la voluntat de fer una assemblea molt breu, ja que darrerament hem millorat molt el flux de comunicació de la nostra Associació.

Remarcant el missatge que la nostra tasca, tant de la nostra Junta Directiva com totes les que ens han precedit, comença a donar els seus fruits i que cada cop les Administracions comencen a treballar per desenvolupar l’ECONOMIA BLAVA i no cal dir, que excloent d’aquest àmbit la logística portuària, la activitat nàutica es la que més volum de negoci i llocs de treball genera.

Dona pas al Sr. Guarner, secretari, qui procedeix a llegir un resum de l’acta de la darrera Assemblea de 30 de juny de 2022, que va ser aprovada al final de la mateixa assemblea per a poder inscriure al Registre de Justícia de la Generalitat les modificacions estatutàries acordades.

Continuen el Sr. Núñez i Guarner, per a informar als presents de les principals accions realitzades al 2022 des de la darrera Assemblea i per a informar de les principals accions en curs per al 2023 i, molt en particular, de la Inscripció de la Fundació Mar Blau, incloent: DQN, Distintiu de Qualitat Mediambiental Nàutica, Guia de Bones Pràctiques Mediambientals per a empreses nàutiques, Certificat d’Empresa Sostenible i Distintiu Identificador, que han despertat un notable interès en el sector, de les expectatives pel Saló Nàutic 2023 i de la situació de les propostes de Col·laboració amb Fira Bcn / Saló Nàutic.

Es va informar també de l’evolució del marketplace ALAMAR NAUTICA, o de la gestió d’enviament de les fitxes d’alta com a proveïdors per organització Copa Amèrica, de les futures accions formatives, sobre les bones pràctiques mediambientals per a les empreses nàutiques que

previsiblement ens aprovarà la Generalitat, així com dels treballs de preparació de la VIII edició dels nostres Premis a la Innovació 2023, i de l’atorgament de les distincions de socis d’honor 2023 a Manel Salart, de Motonàutica Manel, Lluís Bosch de Yate y Nàutica i a Tomeu Darder fundador d’Acastimar, per Girona, Barcelona i Tarragona, respectivament.

Seguidament el Sr. Escura, va presentar el tancament econòmic de 2022 i el pressupost per al 2023 i a continuació, juntament amb els Srs. Núñez i Guarner es va fer esment d’algunes consideracions, respecte de la nostra situació financera, en relació als nous projectes i accions:

- Hem tancat l’any 2022 amb uns beneficis de 20.000 € i hem reduït els propis negatius de - 28.000 a – 8.000 €.

- Per al 2023, havent fent un pressupost molt conservador preveiem uns beneficis de 10.000 € i uns fons propis positius de + 2.000 €

- Tot i així, per al 2023 ja no tindrem ERO, i tot i que els ingressos han millorat molt son insuficients motiu pel qual focalitzarem la gestió en treballar en projectes i subvencions que ens permetin augmentar els nostres ingressos per ser autosuficients.

- Es recorda als presents, que cada any invertim en projectes que subvenciona parcialment la Generalitat però que cobrem a l’any següent i que tal vegada que la nostra pòlissa de crèdit venç al novembre de 2023 haurà de ser renovada.

I Escura, Núñez i Guarner finalitzen concloent que:

- Els nostres ingressos, tot i que han millorat, son insuficients i que necessitem augmentar-los per ser autosuficients

- Cada any invertim en projectes que subvenciona parcialment la Generalitat que COBREM A L’ANY SEGÜENT

- La nostra pòlissa de crèdit venç al novembre de 2023

- I com a conclusió final, que els projectes en marxa i tot el que es faci aquest any 2023 ha de ser prou potent per assolir l’autosuficiència econòmica.

Aprovant-se per unanimitat, dels presents, el tancament del 2022 i el pressupost del 2023, que s’adjunten a la present acta, així com les diverses consideracions i recomanacions presentades.

Per acabar la reunió, es va fer un petit debat sobre la evolució del sector, sobre la tendència al xàrter, des de fa uns anys, i que actualment comporta que més d’1 de cada 3 embarcacions matriculades els darrers anys, siguin ja per a lloguer, clubs de navegació i escoles nàutiques, tendència que marca el futur de la Nàutica i dels nous hàbits del consumidors, respecte del concepte de “posseir” una embarcació a “utilitzar” una embarcació, i seguidament es va debatre al voltant de la conveniència o no de que el Salo Nàutic es torni a fer a Gran Via.

I per acabar, Núñez, agraeix la participació als presents, i sense altres temes que tractar, a les 14,05h. hores s'aixeca la sessió,

 **Miquel Guarner Amadeu Núñez**

Secretari President

 **Vist-i-plau**